
PROGRAM
1. nap
2019. április 29.

 800 –

Regisztráció
1000 – 1010 
Megnyitó: 
Várkonyiné Schlovicskó Erika
Farkas Ferenc

Délelőtti szekció 
1010 -1030  
Kimmo Leppanen (Mettler-Toledo):


Take Control on Particles

1030–1115 
 Mucsi Gábor
Dékánhelyettes, egyetemi docens

ME, Műszaki Földtudományi Kar
Nano-őrlés, mechanikai aktiválás és szemcsetervezés eljárástechnikai kérdései és módszerei 
2002-ben előkészítéstechnikai mérnök oklevelet szerzett a Miskolci Egyetemen. Ezt követően 2005 szeptemberétől a ME Nyersanyagelőkészítési és Környezeti Eljárástechnikai Intézet alkalmazásában áll, jelenleg egyetemi docensként. 103 TDV-, TDK dolgozat, szakdolgozat, diplomaterv és doktori disszertáció készült szakmai vezetése mellett.

2009-től rendszeresen részt vesz külföldi egyetemek (Németország, Brazília, Lengyelország, Litvánia, Horvátország) oktatási tevékenységében, mint vendégoktató.
Fő kutatási területei a mechanikai aktiválás, nanoőrlés, őrölhetőség-vizsgálati módszerek fejlesztése és azok ipari alkal-mazása. Összesen 60 ipari K+F+I munkában dolgozott. Rendszeresen részt vesz hazai és nemzetközi projektek megva-lósításában, szakmai témavezetésében, eddig összesen 26-szor. 

Publikációinak száma 141, szabadalmainak és bejelentett talál-mányainak száma 5. Aktív bírálói tevékenységet végez 15 nemzetközi folyóiratnál. 

2015-től a Szilikátipari Tudományos Egyesület Cement Szakosztályának elnöke. 2016-tól tagja a Magyar Tudományos Akadémia Közgyűlésének, 2012-től a Nemzetközi Ásványelőkészítési Kongresszus Nemzetközi Tudományos Bizottságának. 2017-től a Magyar Tudományos Akadémia Bányászati Tudományos Bizottságának (MTA BTB) titkára. Több nemzetközi folyóirat szerkesztőbizottságának tagja. 2017-ben a Nemzetközi Mechanokémiai Egyesület Tanácsadói Testületénnek tagjai közé választották.
Munkásságát számos díjjal és kitüntetéssel ismerték el.

1115–1200 
 Ambrus Rita
Egyetemi docens

SZTE, Gyógyszerésztudományi Kar
Szemcseméret-csökkentés tradícionális és innovatív gyógyszertechnológiai lehetőségei (alapkutatás és ipari alkalmazás)
2003-ban gyógyszerészi diplomát, 2007-ben PhD fokozatot, majd 2009-ben szakgyógyszerészi oklevelet szerzett a Szegedi Tudományegyetemen. 2015-ben habilitált. Jelenleg az SZTE Gyógyszertechnológiai és Gyógyszerfelügyeleti Intézet docenseként, Csóka Ildikó intézetvezető docens és Révész Piroska emerita professzor mellett az interdiszciplinális nano-technológiai kutatócsoport experimentális munkáinak koordiná-lását végzi. 15 szakdolgozat és 11 PhD munka során műkö-dött/működik közre témavezetőként. Részt vett a GYTK Gyógyszer-nanotechnológia kurzus tematikájának és e-jegyzeté-nek összeállításában. Szakképzési koordinátor ipari- és gyógy-szertechnológiai szakirányok esetében. 
Több alkalommal vett részt hosszabb külföldi tanulmányi úton. Aktív nemzetközi együttműködéseket folytat 8 külföldi kutatócsoporttal (Spanyolország, Anglia, USA, Hollandia, Olaszország, Románia, Szerbia, Bulgária).

Fő kutatási irányvonala a gyógyszer-nanotechnológia, kivált-képpen nanokristályos rendszerek kutatása-fejlesztése porinha-lációs/intra-nazális készítmények formulálása céljából.
Számos ipari kutató-fejlesztői munkában töltött be szerepet, amelyek többsége nanotechnológiai kutatásokhoz kapcsolódott. Összesen 10 ipari K+F munkában dolgozott. Rendszeresen részt vesz hazai és nemzetközi projektek megvalósításában. Nanotechnológiai témában jelenleg is szakmai vezetője több kutatási projektnek.
Publikációinak száma  95. Szakmai folyóiratoknak végez 
szerkesztői és bírálói tevékenységet. 2009-2012. Magyar Gyógyszerésztudományi Társaság Ifjúsági Bizottságának alelnöke, 2013- Magyar Gyógyszerésztudományi Társaság, Gyógyszertechnológiai Szakosztály titkára. 2017- Magyar Gyógyszerésztudományi Társaság, Gyógyszertechnológiai Szakosztály vezetőségi Tagja, Felügyelő Bizottság tagja. Választott tagja az SZTE Gyógyszerésztudományi Kar Tanácsának. 

Számos díj és elismerés birtokosa.

1200–1320 
kerekasztal beszélgetés
Moderátor: Markovits Imre
1330 – 1430 
Ebéd
Délutáni szekció 
1440 – 1500
Lauerné Fazekas Éva (Unitester Kft):

Újdonságok az Unitester Kft-nél

1500–1600
Vigh Tamás 
 Senior Scientist 

Janssen Pharmaceutical Companies 
of Johnson & Johnson
Folyamatos készítménytechnológia a Janssen gyógyszervállalatnál
Vigh Tamás a BME Vegyészmérnöki és Biomérnöki Karán végzett okleveles vegyészmérnökként 2011-ben, és ugyanott PhD fokozatot szerzett 2015-ben. Érdeklődése a doktori tanulmányok kezdetével fordult a gyógyszerformálás területe felé. Dr. Marosi György és Dr. Nagy Zsombor Kristóf témavezetésével olyan folyamatos készítménytechnológiák (olvadékextrúzió és elektro-sztatikus szálképzés) alkalmazhatóságát vizsgálta, amelyek kiol-dódást javító és retardizáló szilárd diszperziók előállítását teszik lehetővé. Ennek keretében – az egyetemi kutatás mellett – 2012 és 2014 között több alkalommal kapott lehetőséget hatóanyagok szuperkritikus olvadékextrúziójának tanulmányozására Dr. Jacques Fages kutatócsoportjában (Mines Albi–Carmaux, Fr). Doktori munkájában hangsúlyos szerepet kapott a folyamat-paraméterek és termékjellemzők közötti kapcsolat szám-szerűsített feltárása és a termékek roncsolásmentes vizsgálata.

2015-től a Johnson & Johnson csoporthoz tartozó Janssen Pharmaceutica N.V. (Beerse, Belgium) munkatársa, jelenleg szenior kutató-fejlesztő. A Janssen Research and Development szervezet Drug Product Development részlegén szilárd kismole-kulás gyógyszerkészítmények és gyártási folyamataik fejlesztésé-vel, méretnövelésével, transzferével és életciklus-menedzsment-jével foglalkozik. 
Kutatási területe a folyamatos technológiák, ill. az ikercsigás 
nedves granuláláshoz kapcsolódó gyártási eljárások. E témákban több egyetemi együttműködés ipari konzulense.
A kutatás és fejlesztés mellett 2016 óta aktív a folyamatvalidálás (PPQ és CPV) területén statisztikai SME-ként
1600–1730 
kerekasztal beszélgetés
Moderátor: Bódis Attila
1745–1830 
A Kristályosítási és Gyógíyszerformulálási Szakosztály tisztújítása
1830 – 1930 
Vacsora

Esti szekció

2000 –    
Borkóstoló 
        (a helyszínen) 
Bemutatkozik: Buzássy borpince 

2. nap
2019. április 30.

900 – 1040 
Elnök: Farkas Ferenc
900 – 920 Marcus Hoffmann (Hosokawa Alpine AG.): Milling Parameters and their Influence on the Process Design
1  920 – 940 Bosits Miklós Hunor, Szalay Zsófia, Pataki Hajnalka, Marosi György, Demeter Ádám: Folyamatos kristályosítási módszer fejlesztése laboratóriumi méretben
2  940  – 1000 Tacsi Kornélia, Pataki Hajnalka, Domokos András, Marosi György: Reakcióelegy direkt feldolgozása folyamatos kristályosítási technológiákkal
3  1000 – 1020 Bereczki Laura, Zodge Amit, Holczbauer Tamás, Székely Edit, Bombicz Petra:  2-és 4-klór-mandulasav rezolválása ciklohexil-etil-aminnal – Miért képződik kettős só?
4  1020 – 1040 May Nóra Veronika , Gál Gyula Tamás, Bombicz Petra, Valerio B. Di Marco: Szubsztituens hatás vizsgálata hidroxi-piridin-karbonsav származékok egykristályaiban 

1040 – 1100 
Szünet

1100 – 1240
Elnök: Demeter Ádám 
1100 – 1120 Harald Todt  (Magritek GmbH): Benchtop   NMR Spectroscopy: Products and Applications 
5  1120 – 1140 Farkas Balázs, Balogh Attila, Marosi György, Nagy Zsombor Kristóf: Amorf szilárd diszperziók előállítása léptéknövelt korona-váltóáramú elektrosztatikus szálképzéssel
6  1140 – 1200 Szabó Edina, Záhonyi Petra, Csontos István, Szabó Bence, Démuth Balázs, Nagy Zsombor Kristóf, Marosi György: Nagysebességű elektrosztatikus szálképző kombinálása ciklonnal
7  1200 – 1220 Gyürkés Martin, Farkas Attila, Nagy Zsombor Kristóf, Nagy Brigitta, Pataki Hajnalka: Folyamatos gyógyszergyártási technológiák tartózkodási idő eloszlásának modellezése és felhasználása a minőségbiztosításban
8  1220 – 1240 Galata Dorián, Nagy Brigitta, Farkas Attila, Könyves Zsófia, Novák Márk, Mészáros Lilla, Nagy Zsombor: Nyújtott hatóanyagleadású 
tabletták kioldódásprofiljának predikciója mesterséges neurális hálózat segítségével
1300 – 1400 
Ebéd

1415 – 1555
Elnök: Pataki Hajnalka
9  1415 – 1435 Barna Ferenc, Dr. Gyulai Orsolya, Dr. Sovány Tamás, Dr. Tóth Zsolt, Dr. Aigner Zoltán: Szférikus ambroxol-hidroklorid agglomerátumok gyógyszertechnológiai felhasználása közvetlen préseléses eljárással
10 1435 – 1455 Jaksáné Borbás Enikő, Sinkó Bálint, Csicsák Dóra, Takácsné Dr. Novák Krisztina, Völgyi Gergely, Nagy Zsombor Kristóf: A segédanyagok és az étkezés hatása Itraconazole tartalmú formulációk kioldódás és felszívódás profiljára
11 1455 – 1515  Erdősi Nikoletta, Bódi Péter, Glavinas Hristos, Solymosi Tamás: Ko-precipitált ivakaftor--lumakaftor nanorészecskék kedvező in vitro tulajdonságai és stabilitásprofilja

12 1515 – 1535 Mirankó Mirella, Tóth Judit, Feczkó Tivadar: Nanoszerkezetű hatóanyag-polimer kompozitok előállítása nano porlasztva szárítással
13 1535 – 1555 Babos György, Feczkó Tivadar: Nyújtott hatóanyag-leadású rákellenes gyógyszerhordozó nanorészecskék
1555   – 1630

Szavazás a legjobb előadásra ( 1-13 előadások)
  Szünet
A legjobb előadás díjának átadása
A konferencia zárása
Előadások kivonatai
Nano-őrlés, mechanikai aktiválás és szemcsetervezés eljárástechnikai  kérdései és módszerei
Dr. habil. Mucsi Gábor
Miskolci Egyetem, 

Nyersanyagelőkészítési és Környezeti Eljárástechnikai Intézet
A nano- és mikro őrlemények iránt az elmúlt évtizedekben az ipar egyre növekvő igényt mutat, különösen a gyógyszeripar, élelmiszeripar, vegyipar, festékipar és építőanyag ipar, pl. ható-anyagok, hordozóanyagok, pigmentek, nanokompozitok, mikro- és nanokötőanyagok. Az előállítási technológiák alapvetően két csoportba oszthatók: 1) „top-down” és 2) „bottom – up” módszerek. Az előadásban bemutatásra kerülnek a malmok segítségével megvalósítható mikronizálásra és nanonizálásra alkalmas szemcseméret csökkentő eljárások. Azon belül is a prezentáció legfőképpen a nagy energiasűrűségű malmokra fókuszál, úgymint keverőmalom, rezgőmalom, planétamalom, bemutatva azok előnyeit és hátrányait. A fenti módszerek közös problémája a szemcsék összetapadása, azaz aggregációja és/vagy agglomerációja, amelyre bizonyos mértékig megoldást nyújt a nedves őrlés, vagy a különböző őrlési segédanyagok felhaszná-lása. A gyógyszer- ill. élelmiszeriparban azonban többnyire nem engedélyezett ezen adalékszerek alkalmazása. Ilyen esetben a kívánt cél finomság elérésében kitüntetett szerepe van a malom üzemjellemzői optimálásának. Napjainkban az egyik legperspek-tivikusabb berendezések a keverőmalmok, amelyek esetében Jankovic szerint 40 változó paramétert is számba lehet venni az őrlés során, amelyek egymásra is hatnak, ezért fontos az őrlési folyamatok eljárástechnikai vizsgálata. Ezt a malomtípust kezdet-ben elsősorban kőzetek őrlésére alkalmazták, de az elmúlt évek-ben hatékonyan használják más területeken is, amit a témában megjelent cikkek száma is mutat (pl. International Journal of Pharmaceutics, Bioresource Technology, Food Chemistry).
Finom szemcsés anyagokat számos területen alkalmaznak, ahol a termék tulajdonságait meghatározza a szemcsés anyaghalmaz diszperzitás (morfológia, szemcsealak, szemcseméret-eloszlás és fajlagos felület) és strukturális (fázisösszetétel) sajátságai. Ez utóbbira azért van szükség, mert a malmokban mechanikai energia hatására bizonyos esetekben kémiai reakciók révén új anyagot állíthatunk elő (mechanokémia). A szemcsetervezés és az innovatív finomőrlés során a szemcsék tulajdonságait az előállítandó termék tulajdonságainak megfelelően tudatosan választjuk meg és a meghatározott tulajdonságú szemcsék előállításához választjuk meg a megfelelő technológiát és üzemeltetési paramétereket. Ezt elősegítik a Kwade által bevezetett őrlési modellek, amelyekkel elvégezhetjük az őrlés optimalizációját.

Az eljárás- és a berendezés központú modell együttes alkalmazásával komplex módon tudjuk vizsgálni az alapanyagok jellemzőit, az előállítási technológiát és a létrehozott termék tulajdonságait, amely jellemzők mátrixba rendezve értékelhetők. Ez által kapcsolatot tudunk teremteni a technológiai paraméterek (pl malom rotor fordulatszám, őrlőtest mérete és anyaga, zagy koncentráció, töltési fok,…) és az anyagjellemzők (finomság, morfológia, fázisösszetétel) között, létrehozva ezzel egy tudatos termékszabályozást, amely az ipari igények kielégítése mellett, új tudományos eredményeket hoz.

Az áttekintő előadás általános jelleggel bemutatja az iparban széles körben alkalmazott finomőrlés és mechanikai aktiválás történeti fejlődését, fő eszközeit (nagy enargiasűrűségű malmokat) és az előállított szemcsés anyaghalmazok (termékek) fő vizsgálati módszereit és az őrlési eredmények eljárástechnikai értékelését. Emellett az előadás gyakorlati példákon keresztül mutatja be a nanonizálás és mikronizálás eredményeit szerves és szervetlen anyagokra egyaránt, úgymint zeolit, mészkő, szőlőmag, alginit és alginát.
1Jankovic A.(2003) Variables affecting the fine grinding of minerals using stirred mills. Minerals Engineering, Vol. 16, Issue 4. pp.337-345

2Kwade A., Schwedes J. (2002) Breaking characteristics of different materials and their effect on stress intensity and stress number in stirred media mills. Powder Technology 122 (2-3), 109-121. 2002
Szemcseméret-csökkentés tradícionális és innovatív gyógyszertechnológiai lehetőségei 
(alapkutatás és ipari alkalmazás)
Dr. habil. Ambrus Rita
Szegedi Tudományegyetem, Gyógyszerésztudományi Kar, Gyógyszertechnológiai és Gyógyszerfelügyeleti Intézet
Az utóbbi időben a szubmikronos részecskék előállítását egyre nagyobb érdeklődés övezi mind laboratóriumi, mind ipari méretekben. Ezáltal a hatóanyag részecskék tudatos „tervezése” egyre nagyobb kutatási területté nőtte ki magát, a hagyományos részecske formulálási eljárások limitáltsága miatt. A modern gyógyszertechnológia célja olyan stabil készítmények formulálása, amelyek hatóanyaga megfelelő helyen és időben maximális hatásossággal rendelkezik. A nano-technológia alkalmazása minőségi ugrást jelent a meglévő gyógyszerek hatás-optimalizálásában, valamint újabb készítmények formulálását teszi lehetővé különböző megbetegedések terápiájában. Ha a hatóanyagot nanonizáljuk, vagyis nanoméretű (< 1000 nm) szemcséket hozunk létre, növelhetjük a hatóanyagok oldódási sebességét. Be is csomagolhatjuk a hatóanyagot mintegy védelmet biztosítva annak, vagy a célszervhez juttatjuk el (target terápia). Ezekben az esetekben nanostruktúrált részecskéről beszélünk (< 100 nm). 

A megnövelt biológiai hatékonysággal rendelkező nanorészecskék már alkalmasak arra, hogy alternatív beviteli kapukon (tüdő, orr) a máj (emésztőtraktus) megkerülésével jussanak el a cél-szervhez. A modern gyógyszerfejlesztés jövője tehát az innovatív technológiákkal előállított termékek irányába mutat, amelyek akár csökkentett hatóanyagtartalmat, bizonyos esetben célzott terápiát és gazdaságosabb gyártást jelentenek. Így a részecske méretének újabb eljárások alkalmazásával való csökkentése és a kristályhabitus megváltoztatása megoldást kínál az oldhatósági és permeabilitási problémákra, valamint elősegítheti a „value added” gyártását is. 
A kristályok méretének és habitusának változtatása két lényeges irányvonal alapján csoportosít-ható, a részecske „leépítő” – top down technológiák és a „felépítő” –bottom up technológiák szerint. A leépítő technológia dezintegráló műveletnek tekinthető, míg a felépítő molekuláris szintről kiindulva, integráló művelet, amely kisméretű részecskéket eredményez. A keletkező részecskék szükségszerűen nemcsak kristályos, hanem amorf sajátságúak is lehetnek.

A nanotechnológia új és érdekes irányvonalat képvisel a gyógy-szertechnológia területén, amely kihívást jelent kutatóknak, fejlesztőknek egyaránt. Az előadás az SZTE Gyógyszertechno-lógiai és Gyógyszerfelügyeleti Intézetében folyó nanotechnoló-giai kutatásokból ad ízelítőt, magában foglalva számos dezinteg-ráló (száraz őrlés, nedves őrlés, lézeres abláció, szonikus kavitáció, nagynyomású-homogenizálás stb.) és integráló (elektrosztatikus szálképzés, elektroporlasztás, plazma kristá-lyosítás stb.) eljárási módot. Továbbá bemutatásra kerülnek a nanonizált részecskék gyógyszerészeti szempontból fontos vizsgálati módszerei és alkalmazási lehetőségei is, többek között már forgalomban lévő „nano-gyógyszerkészítmények” is ismer-tetésre kerülnek. Az előadás kitér a nanoanyagok alkalmazásával kapcsolatos kockázatokra, veszélyforrásokra és azok gyógyszer-fejlesztés szempontjából lehetséges kontrolljára.
P, Gieszinger; I Tomuta, T ; Casian, T ; Cs, Bartos; P, Szabó-Révész; R, Ambrus, (2018):Definition and validation of the Design Space for co-milled nasal powder containing nanosized lamotrigine

Drug Dev Ind Pharm 44 : 10 pp. 1622-1630. 
B, Hopp ; E, Nagy ; F, Peták ; T, Smausz ; J, Kopniczky ; Cs, Tápai ; J, Buda ; I, Z Papp ; Á, Kukovecz ; Rita, Ambrus et al. (2018):
Production of meloxicam suspension using pulsed laser ablation in liquid (PLAL) technique

J Phy D-Appl 51 :16 Paper: 165401 , 8 p

Folyamatos készítménytechnológia a Janssen gyógyszervállalatnál
Vigh Tamás
Drug Product Development, Janssen Research and Development, Beerse, Belgium    Email tvigh@its.jnj.com
A gyógyszeripar sok évtizeden keresztül ún. szakaszos gyártási eljárásokat alkalmazott készítmények előállítására. Ezt a hagyományos módszert követve elkülönült lépések sorozatán át jutunk el a végtermékhez. Ezzel szemben napjainkban paradigmaváltásnak lehetünk tanúi a folyamatos gyártás-technológia térnyerése kapcsán, amely esetében a műveletek egy gyártósorban integrálódnak. Segítségével növelhető a terme-lékenység, ami szakaszos technológiával egy hónapot vesz igénybe, folyamatos gyártósor alkalmazásával akár egy nap alatt elvégezhető bizonyos esetekben. A folyamatos eljárások egyik legnagyobb előnye a fejlesztés és a gyártás költségeinek csökkentése azáltal, hogy kisebb a hatóanyag-szükséglet, kisebb a lábnyom, és rövidül a gyártási idő. Emellett további előny még a fejlett folyamatszabályozás lehetősége, egyenletesebb termékminőség és a kisebb analitikai terhelés. Az új technológiai megközelítésnek köszönhetően kevesebb ráfordítást igényel a technológiatranszfer, könnyebben hozzáférhetővé válhatnak életmentő gyógyszerek, és csökkenhet a gyógyszerhiányok kockázata. További innovációt jelent a készülékek felépítése, nevezetesen az egyes műveletek intelligens integrációja, ill. hogy a kritikus folyamatparamétereket valós időben tudjuk követni. Az előnyöknek köszönhetően az amerikai Food and Drug Administration és más hatóságok is javasolják a folyamatos gyártás lehetőségeinek kiaknázását, amely elősegítheti a Quality by Design helyes alkalmazását.

A folyamatos gyógyszergyártás világában a Janssen úttörő szerepet vállalt két termelésbeli gyártósorával, amelyek közül az egyik direkt préselést, a másik pedig nedves granulálást követő tablettázást tesz lehetővé. Emellett a Prezista® az egyik első olyan készítményként vonult be a történelembe, amelyet 
folyamatos technológiával gyártanak. A hagyományos eljárással összehasonlítva kidomborodnak a folyamatos gyártás előnyei: a kéthetes gyártási időt 1 napra tudtuk redukálni, míg a korábbi 7 helyett 2 helyiséget használunk. Ezen kívül a minőség folyamatos monitorozása valós idejű felszabadítást tesz lehetővé.

A kutatást és fejlesztést végző szervezetünkben is arra törekszünk, hogy ezt az innovatív gyártási megoldást alkal-mazzuk. Ennek érdekében egyetemekkel és különböző funkcio-nális részlegekkel karöltve egy erős tudásbázis megteremtését és fejlesztésbeli kihívások megválaszolását tűztük ki célul. Stratégiákat dolgoztunk ki a hatóanyag-szükséglet további csökkentésére. Standardizált anyag-karakterizálással kiterjedt adatbázist hoztunk létre, amely segítségével olyan anyagokat azonosíthatunk, amelyek releváns tulajdonságai a fejlesztés tárgyát képező hatóanyagra hasonlítanak. E helyettesítő anyagok használatával megoldható a gyártási műveletek kezdeti karakterizálása. Fejlett folyamat-modelljeink segítségével az egyes műveletek viselkedése és a termékre gyakorolt hatásuk in silico is előrejelezhető a folyamatparaméterek és az anyagi tulajdonságok függvényében. Másfelől a tartózkodási idő eloszlásának modellezése kulcsfontosságú a folyamatdinamika megértése, az anyagmozgások követhetősége és az anyagáram eltérítésének szabályozása szempontjából.

Az előadásban ismertetésre kerülnek a folyamatos eljárások fejlesztése során alkalmazott stratégiáink és megközelítéseink, szó lesz első sikereinkről, a kihívásokról, és arról, hogy mindez hogyan változtatja meg a jövő gyógyszergyártását. 
Folyamatos  kristályosítási módszer fejlesztése laboratóriumi méretben
Bosits Miklós Hunor, Szalay Zsófia, Pataki Hajnalka, Marosi György és Demeter Ádám
Budapesti Műszaki és Gazdaságtudományi Egyetem, 
Szerves Kémia és Technológia Tanszék
Richter Gedeon Nyrt.
Az elmúlt évtizedben a gyógyszeripar kiemelt figyelmet fordított a folyamatos technológiák fejlesztésére és vizsgálatára, amelyet többek között a modern PAT (process analitical technology) eszközök megjelenése tett lehetővé. A folyamatos kristályosítási technológia a hagyományos, batch-alapú kristályosítás ígéretes alternatívája, amellyel számos publikáció foglalkozik. 


Munkánk során célul tűztük ki egy laboratóriumi méretű rendszer felépítését, amely képes hatóanyag minőségű termék folyamatos kristályosítására szabályozott körülmények között 
(1. ábra). Ezt aceton-víz rendszerben valósítottuk meg, a spironolakton modell hatóanyag MSMPR (mixed-suspension-mixed-product-removal) reaktorban végzett kicsapásos kristályosításával. 


A fejlesztő munka során (1) feltérképeztük a terner rendszer viselkedését batch-típusú kristályosítások segítségével, majd (2) felépítettünk egy automatizált, folyamatosan kristályosító folyamatot. A stabilitás érdekében (3) turbiditásmérő nem-invazív alkalmazásával létrehoztunk egy szintszabályozó kört, a stacioner állapot beállását és a termék állandó minőségét pedig egy (4) egyedi tervezésű mérőcellában on-line monitoroztuk FBRM (focused beam reflectance measurement) szondával. A termék szemcseméret-eloszlásának tervezésére (5) teljes faktoriális kísérleti tervet készítettünk, amely alapján az antiszolvens-arány mellett a hőmérséklet megfelelő beállítása is segíthet a kívánt szemcseméret eléréséhez.

1. ábra: Az alkalmazott folyamatosan kristályosító rendszer
Reakcióelegy direkt feldolgozása folyamatos kristályosítási technológiákkal
Tacsi Kornélia, Pataki Hajnalka, Domokos András,
 Marosi György 
Budapesti Műszaki és Gazdaságtudományi Egyetem,
 Szerves Kémia és Technológia Tanszék.
A szakaszos gyártásra berendezkedett gyógyszeriparban a folya-matos technológiák alkalmazása kezdetleges a hasonló volumenű iparágakhoz képest. Az utóbbi időben a folyamatos termelés
előnyeit felismerve ‒ mint a gazdaságosabb, megbízhatóbb, biztonságosabb és fenntarthatóbb gyártás ‒, a hatóság és a gyógyszeripar képviselői együtt szorgalmazzák az átállást. Rövidtávon az egyes részlépések, hosszútávon pedig ezek összekapcsolásával az „end-to-end”, azaz az egész előállítási művelet folyamatossá tétele lehet cél. Kutatómunkánk célja ennek értelmében egy folyamatos szintézisből kapott acetil-szalicilsav tartalmú reakcióelegy közvetlen feldolgozása folya-matos kristályosítási technológiákkal. Továbbá megfelelő morfo-lógiájú, tiszta kristályos termék előállítása, mely alkalmas lehet a készítménytechnológia feldolgozás leegyszerűsítésére.

Az előkísérletek során kiválasztott kicsapószerrel többfaktoros kísérletterv alapján folyamatos kristályosításokat valósítottunk meg túlfolyós MSMPR reaktorban (mixed suspension mixed product removal, folyamatos kevert szuszpenziós reprezentatív termékelvételű tartályreaktor) valamint koaxiális keverővel felszerelt áramlásos csőreaktorban (PFC, plug flow crystallizer). A folyamatos kristályosításokban vizsgáltuk a tartózkodási idő, a hatóanyagoldat/kicsapószer arány és a hűtés hatását a stacioner állapotban vett minták tisztaságára, morfológiájára (szemcse-méret, szemcseméreteloszlás) továbbá a folyamat termelékeny-ségére. Ez utóbbit a statisztika eszközeivel is értékeltük, mely során a szignifikánsnak mutatkozó folyamatparaméterek és a termelés közötti összefüggést lineáris modellel írtuk le.
2- és 4-klór-mandulasav rezolválása ciklohexil-etil-aminnal – Miért képződik kettős só?*
Bereczki Laura1, Zodge Amit2, Holczbauer Tamás1,3,
 Székely Edit2, Bombicz Petra1
1MTA TTK, Kémiai Krisztallográfiai Kutatólaboratórium
2BME VBK, Kémiai és Környezeti Folyamatmérnöki Tanszék

3MTA TTK, Szerves Kémiai Intézet
A racém mandulasav hatékonyan rezolválható ciklohexil-etil-aminnal. Ebből kiindulva kézenfekvő feltételezés, hogy a ciklo-hexil-etil-amin potenciális rezolválószere lehet a 2- és a 4-klór-mandulasavnak. Mindkét célvegyület fontos gyógyszeripari, illetve agrokémiai köztitermék, felhasználásuk optikailag tiszta formában történik. A kísérletek során azt találtuk, hogy a vára-kozással ellentétben egyik klór-mandulasav sem rezolválható ciklohexil-etil-aminnal. Mindkét esetben a rezolválás során racém klór-mandulasavat és optikailag tiszta rezolválószert tartalmazó kettős só válik ki, az elérhető enantiomerfelesleg gyakorlatilag nulla.

A kettős só kiválása minden esetben lehetetlenné teszi a diasztereomer sóképzéses rezolválást az adott rezolválószerrel. Kimutatására jól használható a DSC vagy a röntgen-pordiffrak- ció, melyek alkalmazására számos példát találhatunk. Ezzel szemben nagyon kevés kettős só egykristály-röntgenszerkezet található az irodalomban.

A 2- és a 4-klór-mandulasav ciklohexil-etil-aminnal végzett re-zolválásának esetében egykristály-röntgendiffrakciós módszerrel meghatároztuk a kettős sók szerkezetét, ezeket összehasonlítot-tuk a diasztereomerek szerkezetével, és vizsgáltuk kialakulásuk szerkezeti hátterét. Arra kerestük a választ, hogy a halogén-szubsztitúció, a halogén-kölcsönhatások miként befolyásolják a mandulasav ciklohexil-etil-ammónium sójának kristályszerkeze-tét, és hogyan segítik elő a kettős só képződését.
*A kutatást az NKFIH OTKA K124544 és K129588 számú pályázata támogatta
**A kutatást a NKFIH K115762, valamint K124544 pályázata és a MTA Bolyai János Kutatói Ösztöndíja támogatta
Szubsztituens hatás vizsgálata hidroxi-piridin-karbonsav származékok egykristályaiban**
May Nóra Veronikaa, Gál Gyula Tamása, Bombicz Petraa, Valerio B. Di Marco
a MTA Természettudományi Kutatóközpont
 b Department of Chemical Sciences, University of Padova
A molekulákat a kristályokban a nem-kovalens kölcsönhatások periodikus rendben tartják össze, ezek felelősek a molekuláris ön-szerveződésért is. A hosszútávú periodicitás az irányspecifikus rövid hatótávolságú kölcsönhatások eredménye. A nem-kovalens kölcsönhatások tanulmányozása hozzájárul sok biológiai folya-mat megértéséhez, mivel ilyen kölcsönhatások játszanak szerepet a hatóanyagok kötődési helyén, valamint befolyásolják a ható-anyag kioldódást, a formulálást és a célzott hatóanyag leadási mechanizmusokat. 

A fémionok felhalmozódásával járó betegségek gyógyításának egyik lehetséges módja, hogy fémkelátorokat juttatnak a szerve-zetbe, amely megköti a felesleges fémionokat, amelyek azután kiürülnek a szervezetből. A vizsgált hidroxi-piridin-karbonsavak is ilyen kelát tulajdonságú ligandumok. A 3-hidroxi-4-piridin-karbonsav valamint 4-hidroxi-3-piridinkarbonsav származékok (különböző pozícióban metil-, hidroxi-etil- és karboxi-etil-szubsztituenseket tartalmazó molekulák) esetén vizsgáltuk a szubsztituensek elektrosztatikus és sztérikus hatását a közöttük fellépő másodlagos kölcsönhatásokra, valamint a molekulák egykristályokban kialakuló elrendeződésére. A szubsztituensek eltérő elektronküldő hatásuk révén befolyásolják a karboxilát és a hidroxil csoport közötti intramolekuláris hidrogén hídban lévő proton helyzetét, és ezzel együtt az oxigén atomokon kialakuló töltéseloszlást (amely a fémkoordinációért felelős), valamint a piridin gyűrűk aromás jellegét. A különböző pozícióban elhelye-zett proton-donor és akceptor csoportok hatását a molekulák elrendeződésére a kialakuló főbb másodlagos kölcsönhatásokon (… C-O…, C-H…O, és N-H…O) keresztül vizsgáltuk. Azonosítottuk az elrendeződést leginkább meghatározó (synthon) kölcsönhatásokat amelyek irányításával a különböző származé-kok esetén is azonos molekuláris láncolatok jönnek létre.
Benchtop NMR Spectroscopy: Products and Applications
Harald Todt
Magritek GmbH, Philipsstrasse 8, 52068 Aachen, Germany

Nuclear Magnetic Resonance (NMR) spectroscopy is a powerful and information rich analytical technique that can elucidate molecular structures. Due to the size and complexity of high field instruments, this method has been limited in its use. Recent advances in NMR magnet technologies present us new mobile NMR spectroscopy solutions running cryogen-free on the lab bench or in the fume hood, using either standard NMR tubes or flow cells for monitoring and investigating chemical reactions. Now NMR spectroscopy provides us with an analytical tool that is much more flexible, affordable, robust and easy to use. We will present a number of technical solutions combined with application examples that demonstrate how benchtop NMR spectroscopy can be used for identification and quantification purposes and to monitor reactions in real time. This information can be used to determine reaction end point, optimise yield and provide detailed understanding about reaction kinetics, as well as identify intermediates.
Amorf szilárd diszperziók előállítása léptéknövelt korona-váltóáramú elektrosztatikus szálképzéssel
Farkas Balázs, Balogh Attila, Marosi György, 
Nagy Zsombor Kristóf
BME Szerves Kémia és Technológia Tanszék
A növekvő számban felfedezett vízben rosszul oldódó hatóanya-gok gyógyszerkészítményekben történő alkalmazása megköveteli a megfelelő biohasznosulás biztosítását, mely a formulálási mód-szerek jelentőségét növeli a gyógyszeriparban. 
Erre kitűnő lehetőség az amorf szilárd diszperziók képzése. Előállításukra az elektrosztatikus szálképzési eljárások alkalmazása egyre népszerűbb, mivel az amorf hatóanyag kialakítása mellett a termék fajlagos felülete is megnövelhető a kioldódási jellemzők javítását eredményezve. Az elektrosztatikus szálképzés további előnye, hogy folyamatosan üzemeltethető, ezért illeszkedik a jelenlegi gyógyszeripari fejlesztések egyik fő irányvonalához, miszerint a technológiák folyamatos üzemű megvalósítását helyezik előtérbe a szakaszos módszerekhez képest. A hagyományos laboratóriumi elektrosztatikus szálképzés kis termelékenységű módszer (max. 10 mL/h), ezért ipari alkalmazásának egyik fő kihívása a lépték-növelés megvalósítása a szálas termék előnyös tulajdonságainak (amorf hatóanyag, nagy fajlagos felület) megőrzésével. Megoldást jelenthet a nagyobb átmérőjű forgó (~100 fordulat/perc) korona szórófej alkalmazása, mellyel tízszeres méretnövelés érhető el. Feltételezésünk szerint a korona típusú szórófejjel elérhető termelékenység még tovább többszörözhető, ha az egyenáramú tápegység helyett váltóáramút alkalmazunk, azonban erre nincs még példa a szakirodalomban. 
Munkánk során az elektrosztatikus szálképzés méretnövelési lehetőségeit vizsgáltuk a korona- és a váltóáramú elektrosztatikus szálképzés kombinálásával gyorsított hatóanyag-leadású amorf szilárd diszperziók előállítására. Ehhez a gyógyszerészetileg rele-váns polimer hordozók (polivinilpirrolidonok, poliakrilátok, cellulóz-éterek) szálképezhetőségének feltárása szükséges váltó-áramú elektrosztatikus szálképzéssel. Korábbi kísérleteink alap-ján a szálképezhetőség fontos feltétele a polimer oldatok vezető-képességének beállítása, ezért ennek hatását is részletesen vizsgáltuk. Az előállított mintákon szilárdanalitikai vizsgálatokat végeztünk a hatóanyag morfológiájának felderítésére. A szálas gyógyszerformák hatóanyag-leadásának tesztelésére in vitro kiol-dódásvizsgálatokat végeztünk.
Nagysebességű elektrosztatikus szálképző kombinálása ciklonnal l

Szabó Edina, Záhonyi Petra, Csontos István, Szabó Bence, Démuth Balázs, Nagy Zsombor Kristóf, Marosi György
BME, Szerves Kémia és Technológia Tanszék 

A folyamatos gyógyszertechnológiák az utóbbi években jelentős léptékben fejlődtek mind a hatóanyag-szintézis, mind a készít-ményfejlesztés területén. Előadásom az utóbbi oldaláról közelíti meg ezt a gyógyszeriparban még igencsak újszerűnek mondható irányzatot. A gyógyszerformák előállításánál a folyamatos rend-szerek kidolgozása mellett kiemelten fontosak az olyan korszerű technológiai módszerek is, melyekkel a hatóanyagok szervezet-ben történő kioldódása javítható. Erre a célra jó példa az amorf szilárd diszperziók alkalmazása a gyógyszerkészítményekben, melyek előállítására egy lehetséges módszer az általam is használt elektrosztatikus szálképzés.
Kutatásaim során modell hatóanyagként a rossz oldhatósággal jellemezhető itrakonazolt választottam és ezt társítva polivinil-pirrolidon vinil-acetát kopolimerrel (PVP VA64), amorf szilárd diszperziókat állítottam elő nagy mennyiségben az úgynevezett nagysebességű elektrosztatikus szálképzés alkalmazásával. Az összetétel korábbi munkáink alapján lett meghatározva, míg a nagysebességű elektrosztatikus szálképzésre jellemző speciális paramétereket elő-kísérletekkel optimalizáltam. Az eredmények alapján kiválasztottam a megfelelő beállításokat, majd arra töre-kedtem, hogy a szálas termékből tablettákat állítsak elő folya-matos úton.
Ehhez először egy korábban még nem alkalmazott módszert tesz-teltem. Ennek során a szálképző berendezéshez egy ciklon lett kapcsolva, és az aláhelyezett gyűjtőbe előre be lettek mérve a tablettázáshoz szükséges segédanyagok. A porkeverékhez folya-matosan érkezett a szálas termék a gyártás alatt. A ciklonos gyűj-tés során fellépő gáz-áramlási viszonyok a gyűjtőben található anyagokat állandóan forgatták, így a folyamatos homogenizálás is megvalósíthatónak bizonyult. Mivel a folyamatos gyártások 

mellé elengedhetetlen az állandó monitorozás, következő célnak
a keletkező szálas termékek Raman-spektroszkópiás méréseken alapuló mennyiségi meghatározását tűztem ki. Az üvegen keresztüli mozgó rendszer mérése kihívásokat jelenthet a megva-lósításnál, de az elérni kívánt módszer az eddigi kísérletek alap-ján ígéretes lehet.
Folyamatos gyógyszergyártási technológiák tartózkodási időeloszlásának modellezése és felhasználása a minőségbiztosításban
Gyürkés Martin, Farkas Attila, Nagy Zsombor Kristóf, 
Nagy Brigitta, Pataki Hajnalka
BME, Szerves Kémia és Technológia Tanszék
A folyamatos gyártási technológiák a gyógyszeriparban is mind-inkább elterjedtté válnak. Az új technológiák bevezetése szemlé-letváltást igényel, amihez kapcsolódóan új kérdések is felmerül-nek a minőségbiztosítás és a gyártás területén. A hatóságok új irányelveken dolgoznak, melyeket bemutató vázlatot már az amerikai Élelmiszer-és Gyógyszeripari Hatóság (FDA) és a Nemzetközi Konferencia a Harmonizációról (ICH) is kiadott.
Mind az ICH által kiadott Q13-as minőségi irányelv vázlatában, mind az FDA folyamatos gyártást érintő minőségi irányzatában kulcs feladatként nevezik meg a folyamat dinamikájának a meg-határozását, amire az FDA a tartózkodási idő eloszlás (RTD) meghatározását és modellezését ajánlja megoldásként.
Az RTD a valószínűségi eloszlása annak, hogy egy részecske mennyi időt tölt a folyamatban. Alkalmazható adagolókra, külön-álló műveleti egységekre, vagy integrált, többlépéses folyamatok elemzésére. Jellemzéséhez a görbe alapján meghatározható mérő-számokat (átlagos tartózkodási idő, szórás) vagy az eloszlás mechanisztikus modelljét alkalmazhatjuk.
Az RTD modellek a folyamat dinamikáján felül több, az új irány-elvekben megjelenő problémakörben alkalmazhatóak. Fontosak az anyagok nyomonkövetésében, a termék minőségét kritikusan 
érintő zavarások detektálásában és a specifikáción kívül eső (oos) anyagok eltávolításában. Soft sensorként alkalmazhatóak a 
folyamat nyomonkövetésére, segítik a valós idejű felszabadítást (RTRT).
Munkám során egy ikercsigás porkeverő tartózkodási idő elosz-lását vizsgáltam. Kritikus termékparaméterként a porkeverék koncentrációját vizsgáltam Raman- és NIR spektroszkópiával. Az RTD függvény meghatározásához ugrászavarást és impulzus-zavarást is vizsgáltam. Az RTD alapján fejlett szabályozási struktúrákat tudtam létrehozni
Nyújtott hatóanyagleadású tabletták kioldódásprofiljának predikciója mesterséges neurális hálózat segítségével
Galata Dorián, Nagy Brigitta, Farkas Attila, Könyves Zsófia, Novák Márk, Mészáros Lilla, Nagy Zsombor
BME Szerves Kémia és Technológia Tanszék.

Napjainkban a gyógyszeripar egyik fő fejlődési irányát a foly-tonos technológiák terjedése jelenti. A folytonos technológiák követéséhez valós időben alkalmazható mérési eljárásokra van szükség, ilyen a közeli infravörös (NIR) és a Raman spektrosz-kópia. Munkánk célja, hogy a tablettázás művelete során az elkészült tablettákról felvett spektrumokban található információt felhasználjuk a kioldódásvizsgálat kiváltására. A kioldódásvizs-gálat jelenleg az egyik legfontosabb minőségellenőrzési módszer tabletták esetén, azonban ez az eljárás időigényes, destruktív és csak a tabletták nagyon kis hányadát lehet vele vizsgálni. Ehelyett lehetséges létrehozni egy modellt, ami a gyártás során rögzített adatok alapján prediktálja a tabletták kioldódásprofilját a vizsgálat elvégzése nélkül. Munkánk során drotaverin-hidroklorid modell hatóanyagot tartalmazó nyújtott hatóanyagleadású tablet-ták kioldódáspredikcióját valósítottuk meg, a nyújtott hatóanyag-leadást hidroxipropil-metilcellulóz (HPMC) alkalmazása bizto-sítja. Előzetes vizsgálatok alapján megállapítottuk, hogy a 
kioldódási profil alakját három faktor befolyásolja, a hatóanyag-tartalom, a HPMC tartalom és a préserő. Egy 33 teljes faktoros 
kísérleti terv pontjaiban gyártottunk tablettákat, így mind a három faktort három szinten változtattuk. Az elkészült tablettákról NIR és Raman transzmissziós spektrumokat vettünk fel. Ezeket arra használtuk, hogy parciális legkisebb négyzetek módszere (PLS) modelleket hozzunk létre a hatóanyagtartalom és a HPMC tarta-lom becslésére. A kioldódáspredikciót egy mesterséges neurális hálózat segítségével valósítottuk meg. A létrehozott rendszer bemenetként három paramétert igényel, ezek a tabletta PLS mo-dellből becsült hatóanyagtartalma, HPMC tartalma és a mért présereje, ezek felhasználásával becsüli a tabletták 53 pontból álló kioldódásprofilját. A modellt létrehoztuk csak NIR, csak Raman, illetve NIR és Raman spektrumok együttes felhasználá-sával is. A NIR és Raman együttes használata nem bizonyult szükségesnek, a csak NIR vagy Raman spektrumokon alapuló modellek is megfelelő pontossággal tudták becsülni a validáló tabletták kioldódásprofilját.
Szférikus ambroxol-hidroklorid agglomerátumok gyógyszertechnológiai felhasználása közvetlen préseléses eljárással
Barna Ferenc, Dr. Gyulai Orsolya, Dr. Sovány Tamás,
 Dr. Tóth Zsolt, Dr. Aigner Zoltán
SZTE Gyógyszerésztudományi Kar 
Gyógyszertechnológiai és Gyógyszerfelügyeleti Intézet, 
SZTE Fogorvostudományi Kar 
Orálbiológiai és Kísérletes Fogorvostudományi Tanszék
Az ambroxol-hidroklorid egy vízben kevéssé oldódó hatóanyag. Közvetlen préselésre alkalmas szférikus kristályainak előállítá-sára elsősorban a nem tipikus szférikus kristályosítási eljárások bizonyultak megfelelőnek. Kristályosítási eredményeinkről ko-rábbi Kerekasztal Konferenciákon számoltunk be.
Jelen munkában kutatócsoportunk a kiindulási hatóanyag és a szférikusan kristályosított termék tablettázhatóságának összeha-sonlítását tűzte ki célul. Mind a kis szemcseméretű kiindulási anyag, mind a fejlesztett (antiszolvens szférikus agglomerációval és alteráló hőmérséklet-profillal végzett hűtéses kristályosítással előállított) termékek esetében azonos összetételű mátrix-tablettá-kat készítettünk. A szilárd forma hatóanyagtartalma viszonylag magas volt, a jobb bevehetőség és a jobb beteg compliance biztosítása céljából.

Porreológiai vizsgálataink során mind a fejlesztett ambroxol-hidroklorid kristályok, mind a tablettázandó porkeverék esetében a tablettázáshoz megfelelő paramétereket mértünk. A tabletta előállítása közvetlen préseléssel készült, Korsch EK-0 típusú felműszerezett tablettázógép segítségével. Vizsgáltuk a szilárd gyógyszerforma gyógyszerkönyvben előírt paramétereit.

Megállapítottuk, hogy a fejlesztett ambroxol-hidroklorid kris-tályokat tartalmazó gyógyszerforma számos előnyös tulajdon-sággal rendelkezik az eredeti kisebb szemcseméretű terméket tartalmazó tablettákhoz képest.

A hatóanyag kioldódási-sebesség vizsgálata során azt tapasz-taltuk bizonyos préserők alkalmazásakor, hogy – a várttal ellen-tétesen – a szférikus agglomerátumok esetén a kisebb fajlagos felület ellenére is gyorsabb volt a hatóanyagleadás. Ezt a jelen-séget SEM-EDS vizsgáló eljárás segítségével értelmeztük.
A segédanyagok és az étkezés hatása Itraconazole tartalmú formulációk  kioldódás és felszívódás profiljára
Jaksáné Borbás Enikő1, Sinkó Bálint2, Csicsák Dóra3, Takácsné Dr. Novák Krisztina3, Völgyi Gergely3, 
Nagy Zsombor Kristóf1
1Budapesti Műszaki és Gazdaságtudományi Egyetem, 2 Pion Inc, 3 Semmelweis Egyetem
A gyógyszertechnológia kiemelkedően fontos kihívásainak egyi ke a BCS II. osztályba sorolható rossz vízoldhatóságú, de jó per-meabilitású hatóanyagmolekulák kioldódásának javítása és ily módon a biohasznosulásuk növelése. A gyógyszerkönyv mind-össze a kioldódás vizsgálatok elvégzését írja elő, melyből azon-ban a hatóanyagok biohasznosulására vonatkozóan nem vonha-tunk le egyértelmű következtetéseket, hisz a kioldódást segítő adalékok: ciklodextrinek, polimerek és felületaktív anyagok ne-gatív és pozitív irányba egyaránt képesek befolyásolni a biológiai membránokon keresztül történő transzport folyamatokat. Így vizsgálataink tárgyát képezte a gyógyszerformulációk kioldódá-sának és szimultán felszívódásának in vitro modellezése, ami lehetőséget nyújt az in vivo biohasznosulás jobb előrejelzésére. Munkánk során egy vízben rosszul oldódó antifungális hatóanya-got, az itraconazolt választottuk modell hatóanyagként, mely for-galomban kapható formulációi közül hármat szereztünk be: az originális kapszulát (Sporanox, 100 mg) és a folyadék gyógyszer-formát (Sporanox oldat, 100 mg) valamint a kapszulával nem bioekvivalens, de terápiásan ekvivalens generikus készítményt (Lozanoc, 50 mg). Ezen készítmények mátrixa segédanyagok te-kintetében lényegesen különbözik, és in vivo biohasznosulásuk-ban is jelentős eltérés mutatkozik. A betegtájékoztató szerint az oldat formulációt étkezés előtt, az originális kapszulát étkezés után, míg a generikus kapszulát étkezéstől függetlenül bármikor be lehet venni a maximális biohasznosulás elérése érdekében. A formulációkat szimultán kioldódás-felszívódás vizsgálatoknak vetettünk alá, hogy ezen étel illetve segédanyag hatásokat in vitro körülmények között vizsgáljuk.
A mérési eredmények egyértelműen rámutattak arra, hogy a mesterséges membránon keresztül mért fluxus eredmények alapján az in vivo jelentkező segédanyag és étel hatások jól becsülhetők..

Ko-precipitált ivakaftor-lumakaftor nanorészecskék kedvező in vitro tulajdonságai és stabilitásprofilja
Erdősi Nikoletta, Bódi Péter, Glavinas Hristos, 
Solymosi Tamás
NanGenex Zrt
A cisztás fibrózisban alkalmazott Orkambi® gyógyszerkészítmény ivakaftor és lumakaftor hatóanyagokat tartalmaz fix dózisú kombinációban. Mindkét hatóanyag rossz vízoldhatóságú és jelentős pozitív ételkölcsönhatást mutat. Az Orkambi® tabletták az ivakaftor amorf szilárd diszperzióját és mikronizált lumakaftort tartalmaznak; a pozitív ételkölcsönhatás miatt étellel kell szedni őket. A célunk egy kombinált gyógyszerkészítmény előállítása volt, mely az Orkambi® kompozíciónak megfelelő arányban tartalmazza a hatóanyagokat, a rá jellemző pozitív ételkölcsönhatás nélkül. 

Egy porlasztva szárított ivakaftor amorf szilárd diszperziót és egy nanoprecipitált lumakaftor formulát karakterizáltunk in vitro. Bioreleváns kioldódás tesztek és passzív permeabilitás mérés alapján mindkét formuláció eliminálta a referencia anyagok jelentős pozitív ételkölcsönhatását. Azonban 1 év 40°C-os gyorsított stabilitás tesztek után alacsonyabb látszólagos oldhatóságot és passzív permeabilitást mértünk a formulákra. A fentiek mellett előállítottunk ko-precipitált ivakaftor-lumakaftor nanorészecskéket. Oldhatóság vizsgálatok, kioldódás tesztek és DSC analízis alapján a nanorészecskék a kiindulási arányoknak megfelelően tartalmazták a két hatóanyagot. Az egykomponensű formulákhoz hasonlóan in vitro mérések alapján a kombinált formulával is kiküszöböltük a referens készítmény ételkölcsönhatását. Továbbá a ko-precipitált nanoformula 
stabilizálásához sokkal kevesebb polimer és felületaktív anyag volt szükséges, így magasabb hatóanyag tartalommal rendelkezett. Ennek ellenére minden analitikai vizsgálat alapján stabilnak mutatkozott 1 év 40°C-os tárolás után is. Nefelométerrel vizsgáltuk az egyedi hatóanyagok szerves oldatból vízzel kicsapását illetve a szerves oldószerben együtt feloldott ivakaftor és lumakaftor kicsapását. A binér rendszer aggregációja és/vagy Ostwald érése sokkal lassabbnak bizonyult, mint akár az ivakaftor akár a lumakaftor rendszeré.
Összességében egy hosszú távon stabil, egy lépésben gyártható kombinált ivakaftor-lumakaftor nanoformulát állítottunk elő és karakterizáltunk, mely előnyös in vitro tulajdonságokat mutatott a referens gyógyszerrel, illetve az egy hatóanyagot tartalmazó nanoformulációkkal szemben. Az eredmények azt mutatják, hogy több rossz vízoldhatóságú anyag együttes kicsapásos formulázása jelentősen javíthatja az előnytelen fizikokémiai tulajdonságokat, mely végeredményben előnyös farmakokinetikai profilban mutatkozhat meg.
Nanoszerkezetű hatóanyag-polimer kompozitok előállítása nano porlasztva szárítással
Mirankó Mirella1, Tóth Judit1,2, Feczkó Tivadar1,2
1Pannon Egyetem, Bio-nanotechnológiai és 
Műszaki Kémiai Kutatóintézet
2MTA Természettudományi Kutatóközpont, 
Anyag- és Környezetkémiai Intézet
A gyógyszerformák jelentős hányada szilárd halmazállapotú. Az adagolási módok, melyben a porformátumú hatóanyagok alkalmazhatóak, széles skálát ölelnek fel, pld. orális, dermális, rektális, nazális stb. A hatóanyag vagy kompozitjaik szilárd formában való előállításának egyik lehetséges módja a porlasztva szárítás. A biológiailag aktív hatóanyagot sok esetben egy előformálás révén valamilyen mikrokapszulába zárják, mely 
kémiai és fizikai stabilitást vagy szabályozott hatóanyagleadást biztosít. Ez utóbbi cél elérésének egyik eszköze szubmikron méretű kompozit hatóanyagszemcsék előállítása. A porlasztva szárítási művelet széles lehetőséget biztosít oldatokból, szuszpenziókból és emulziókból, vizes és nem vizes közegű rendszerekből szilárd porformátumok előállítására. A hagyományos porlasztva szárító berendezésekben elérhető jellemző átlagos részecskeméret 5-100 μm. Annak érdekében, hogy porlasztva szárítási technológiával nanoméretű részecskéket állítsunk elő, a hagyományos porlasztó szárítók kísérleti berendezéseinek bizonyos módosítása szükséges. A Büchi B-90 nano porlasztó szárító berendezésben a megfelelően finom eloszlású cseppképzést, ill. a szubmikronos tartományba eső por termék elválasztását innovatív technológiával oldották meg. A berendezésben előállítható termékek jellemző mérettartománya 0,3 – 5 μm. A képződő termékek fiziko-kémiai tulajdonságait műveleti és eljárási paraméterek együttesen határozzák meg. Jellemző műveleti paraméterek a betáplált szárító levegő hőmérséklete és térfogatárama, az adagolási sebesség (porlasztási %), a porlasztó fejben a membrán mérete. Az eljárási paraméterek között meghatározóak a beporlasztott folyadék tulajdonságai, pl. koncentráció, összetétel (adalék és/vagy kapszulázó polimer és hatóanyag aránya), adalékok anyagi minősége. Előadásunkban kísérleti tapasztalatok alapján bemutatjuk, hogy a műveleti és eljárási paraméterek hogyan befolyásolják a termékek fiziko-kémiai tulajdonságait (részecskeméret, hőtani viselkedés, kristályos-amorf állapotok) és a folyamat hatékonyságát (nyeredék, bezárási hatékonyság) 
Nyújtott hatóanyag-leadású rákellenes gyógyszerhordozó nanorészecskék

Babos György1,2, Feczkó Tivadar1,2
1PE, Bio-nanotechnológiai és Műszaki Kémiai Kutatóintézet
2MTA TTK, Anyag- és Környezetkémiai Intézet

A rosszindulatú daganatok kemoterápiás kezelését súlyos mellék-hatások kísérhetik, illetve a használt rákellenes szer ellen rezisz-tencia alakulhat ki a tumorsejtekben. Ideális esetben a hatóanyag-leadás szabályozható, tervezhető, segítségével a kioldódás a cél-szövetben valósul meg, így az egészséges sejteket elkerülve kivédhetők a mellékhatások. Több, eltérő hatásmechanizmusú szer alkalmazásával a rezisztencia kialakulása gátolható. A doxo-rubicin és a sorafenib citotoxikus illetve citosztatikus szerek, me-lyeket kemoterápiában - pl. primer májrák kezelésére – használ-nak. A többféle tumor ellen, gyakran kombinált terápia részeként általánosan használt doxorubicin a májtumoros esetek 90%-ában önmagában elégtelen hatással rendelkezik, ezenfelül számos mel-lékhatással bír, pl. kardiotoxicitás, alacsony vérsejtszám. Korsze-rűbb hatóanyag a sorafenib, amely egy multikináz-inhibitor, egyes növekedési hormonok blokkolásával a proliferációt és az angiogenezist gátolja vese-, pajzsmirigy- és májtumorokban. Kutatásunk témája ezen hatóanyagok már említett hátrányainak kiküszöbölése. A hatékonyság növelése érdekében olyan polimer alapú nanorészecskéket hozunk létre, melyek a két kemoterapeu-tikumot szinergikus hatás elérésének reményében együtt tartal-mazzák. A nanokompozitok előállításához többféle biokompa-tibilis és biológiailag lebontható polimert és különböző módszereket (nanoprecipitáció, emulzióképzés, oldószer-elpáro-logtatás) alkalmaztunk. A nanorészecskék méretét, polidiszperzi-tását, hatóanyagtartalmát és a hatóanyagkioldódást vizsgáltuk, továbbá a tumorsejtek által történő nanorészecske-felvételt, végül a citotoxikus hatást modell tumorsejteken teszteltük. Előzetes kísérleteket folytattunk a létrehozott nyújtott hatóanyag-leadást biztosító nanokompozitok funkcionalizálására az aktív célba juttatásuk érdekében.

